stanford-oval/wikipedia huggingface dataset:
עבדה א-זלזולי
הערות שוליים

↑  لائحة المنتخب الوطني المشاركة في نهائيات كأس العالم قطر 2022 באתר הרשמי של פדרציית הכדורגל המרוקאית המלכותית, 10 בנובמבר 2022 (בערבית)
↑  CAN Côte d'Ivoire 2023 : le coach Hoalid dévoile sa liste finale (27 joueurs) באתר הרשמי של פדרציית הכדורגל המרוקאית המלכותית, 28 בדצמבר 2023 (בצרפתית)
↑  السيد طارق السكتيوي يكشف عن قائمة اللاعبين المتوجه إلى باريس באתר הרשמי של פדרציית הכדורגל המרוקאית המלכותית, 4 ביולי 2024 (בערבית)
| נבחרת מרוקו – מונדיאל 2022 (מקום רביעי) |
| --- | --- | --- |
|  1 בונו •  2 חכימי •  3 מזראווי •  4 אמראבט •  5 אגרד •  6 סאיס •  7 זיאש •  8 אונאחי •  9 חמדאללה •  10 א-זרורי •   11 סאבירי •  12 מוחמדי • 13 שאער •  14 אבוח'לאל • 15 אמלאח • 16 א-זלזולי • 17 בופאל • 18 אל-יאמיק • 19 א-נסירי • 20 דארי • 21 שדירה • 22 א-תגנאותי • 23 אל-ח'נוס • 24 באנון • 25 עטיית אללה • 26 ג'בראן • מאמן: רגראגי |  1 בונו •  2 חכימי •  3 מזראווי •  4 אמראבט •  5 אגרד •  6 סאיס •  7 זיאש •  8 אונאחי •  9 חמדאללה •  10 א-זרורי •   11 סאבירי •  12 מוחמדי • 13 שאער •  14 אבוח'לאל • 15 אמלאח • 16 א-זלזולי • 17 בופאל • 18 אל-יאמיק • 19 א-נסירי • 20 דארי • 21 שדירה • 22 א-תגנאותי • 23 אל-ח'נוס • 24 באנון • 25 עטיית אללה • 26 ג'בראן • מאמן: רגראגי | מרוקו |
| נבחרת מרוקו – גביע אפריקה לאומות 2023 |
| --- | --- | --- |
|  1 בונו •  2 חכימי •  3 מזראווי •  4 אמראבט •  5 אגרד •  6 סאיס •  7 זיאש •  8 אונאחי •  9 טיסודאלי •  10 חארית •   11 סייבארי •  12 מוחמדי • 13 עבד אל-חמיד •  14 אל-עזוזי • 15 אמלאח • 16 א-זלזולי • 17 בופאל • 18 אבקאר • 19 א-נסירי • 20 אל-כעבי • 21 עדלי • 22 בנעביד • 23 אל-ח'נוס • 24 ריצ'רדסון • 25 עטיית אללה • 26 ריאד • 27 א-שיבי • מאמן: רגראגי |  1 בונו •  2 חכימי •  3 מזראווי •  4 אמראבט •  5 אגרד •  6 סאיס •  7 זיאש •  8 אונאחי •  9 טיסודאלי •  10 חארית •   11 סייבארי •  12 מוחמדי • 13 עבד אל-חמיד •  14 אל-עזוזי • 15 אמלאח • 16 א-זלזולי • 17 בופאל • 18 אבקאר • 19 א-נסירי • 20 אל-כעבי • 21 עדלי • 22 בנעביד • 23 אל-ח'נוס • 24 ריצ'רדסון • 25 עטיית אללה • 26 ריאד • 27 א-שיבי • מאמן: רגראגי | מרוקו |
| נבחרת מרוקו – אולימפיאדת פריז 2024 |
| --- | --- | --- |
|  1 מוחמדי •  2 חכימי •  3 נקאש •  4 בוכאמיר •  5 טאיף •  6 בושוארי •  7 קשטה •  8 אל-ח'נוס •  9 רחימי •  10 אח'ומאש •   11 אל-וחדי •  12 גנימי • 13 בן סגיר •  14 תרגלין • 15 מווהוב • 16 אל-עזוזי • 17 א-זלזולי • 18 ריצ'רדסון • מאמן: סכתיווי |  1 מוחמדי •  2 חכימי •  3 נקאש •  4 בוכאמיר •  5 טאיף •  6 בושוארי •  7 קשטה •  8 אל-ח'נוס •  9 רחימי •  10 אח'ומאש •   11 אל-וחדי •  12 גנימי • 13 בן סגיר •  14 תרגלין • 15 מווהוב • 16 אל-עזוזי • 17 א-זלזולי • 18 ריצ'רדסון • מאמן: סכתיווי | מרוקו |
סטן מארש

| --- | --- |

 תוכנית טלוויזיה:  סאות' פארק
 הופעה ראשונה:  Jesus vs. Frosty (אב טיפוס, קצרים) (1992) Jesus vs. Santa (רשמי, קצרים) (1995)
 יוצרים:  מאט סטון, טריי פארקר 
 דיבוב:  טריי פארקר
 מידע
 שם אמיתי:  סטנלי "סטן" מארש
 כינויים:  מחסן כלים העורב סטן מרשווקר
 גיל:  10
 תאריך לידה:  19 באוקטובר
 מין:  זכר
 מקצוע:  תלמיד
 דת:  רומני קתולי, אטיאיסט (לשעבר), מורמוני (לשעבר), סיינטולוג (לשעבר), בלאנטולוג (לשעבר)
 אזרחות:  אמריקאי
 מקום מגורים:  סאות' פארק, מחוז פארק, קולורדו, ארצות הברית
 דמויות קשורות
 משפחה:  רנדי מארש (אבא) שרון מארש (אמא) שלי מארש (אחות) סבא מרווין מארש (סבא) ג'ימבו קרן (דוד) סבתא מארש (סבתא)  פלורנס קימבל (דודה-רבתא)
 חברים:  קייל ברופלובסקי, קני מקורמיק, אריק קרטמן, באטרס סטוץ', שף, ג'ימי ולמר, טולקין בלאק, קרייג טאקר, ונדי טסטברגר (עונות 1–7, 11–20)
 אויבים:  ביל אלן, פוסי מקדונלד, טרנס מפסטו, גרגורי, טד מקאוסקי, גברת סטריבל, טרנט בויט, Puff Daddy, צוות הריקודים של מחוז אורנג', יצורי היער, גאווין ת'ראוול, הסמל האריסון ייטס
 
סטנלי "סטן" מארש (באנגלית: Stanley "Stan" Marsh) הוא אחת מהדמויות המצוירות המרכזיות בסדרת ההנפשה האמריקאית סאות' פארק, סדרה העוסקת בחייהם של ארבעה ילדים בני עשר הגרים בעיירה קטנה בהרי מדינת קולורדו. סטן מייצג את הסטראוטיפ של "הילד הנורמלי בחבורה" ומהווה מעיין אב טיפוס של הילד הרגיל, הגדל במשפחה ממוצעת, כן ונטול תסביכים מיותרים. סטן מדובב על ידי אחד מיוצרי הסדרה, טריי פארקר ואף מבוסס עליו. גם פארקר, בדומה לסטן, גדל בעיירה קטנה עם משפחה ממוצעת ואחות גדולה טורדנית.
חייו

סטן הוא הילד הנורמלי, והוא מעין אב טיפוס של הילד הרגיל. לרוב הוא לובש כובע כחול-אדום, מעיל חום, מכנסיים כחולים וכפפות אדומות. כמו יתר גיבורי הסדרה, סטן מוריד את כובעו לעיתים נדירות בלבד, אבל מתחתיו יש שיער שחור וחלק. הוא נטול תסביכים מיותרים, בעל היגיון פשוט ובריא והבנה בסיסית ואינטואיטיבית ביחסי אנוש, וידע על החברה ודרך התנהלותה. לעיתים קרובות הוא רואה את האמת הפשוטה מאחורי המציאות המעוותת בעוד שאר העולם, לפעמים אף חבריו, מחמיץ אותה. לעיתים קרובות, בסוף כל פרק, סטן הוא זה שיסכם את מוסר ההשכל העומד מאחוריו. הוא מנהיג טבעי מלידה, אקטיבי ומוכן ליזום פעולות כדי לשנות כל דבר שבעולם – אם מספיק אכפת לו ממנו. הוא סקרן ואוהב הרפתקאות, לעיתים רגיש (יותר משלושת חבריו) ואוהב בעלי-חיים. הוא טוב בפוטבול, וכמו כל ילד רגיל אוהב לשחק ולראות טלוויזיה. בנוסף, הוא לוקה באסתמה.
בעונה ה-22 של הסדרה צוין שסטן נורה באחד מתקריות הירי בבית ספרו.
סטן הוא ללא ספק חבר טוב. בדרך כלל הוא מוכן לעזור לחבריו שבצרה וללכת לקראתם. חברו הטוב ביותר הוא קייל ברופלובסקי והוא מתרועע דרך קבע גם עם קרטמן וקני.
עוד מראשית הסדרה סטן היה מאוהב בחברתו לכיתה, וונדי טסטבורגר. בתחילה, מרוב התרגשות, היה סטן נוהג להקיא עליה בכל פעם שהתקרבה. הרגל זה נפסק בהמשך הסדרה וסטן ווונדי הפכו לחברים רשמית. מאוחר יותר, עם זאת, איבדו עניין זה בזה ובסוף העונה השביעית יזמה וונדי פרידה מסטן. סטן לקח זאת באופן קשה, נכנס לדיכאון ואפילו התרחק מחבריו הרגילים והסתובב תקופה מסוימת עם הילדים הגותיים של סאות' פארק. בסופו של דבר הוא נאלץ להשלים עם הפרידה, ולמראית עין הוא אף התגבר עליה. למעשה יש לו עדיין רגשות עזים כלפי וונדי, אותם הוא מנסה להסתיר מפניה. בסוף העונה ה-11, חזרו להיות חברים. בעונה ה-20 הם נפרדו שוב, עקב תופעת הטרול שגרמה לבנות לעשות מעשה קיצוני במיוחד והוא פרידה המונית מכל הבנים בבית ספרם המשמשים כבני זוגם. בנוסף, ע"פ העונה השישית וה-14 תאריך לידתו של סטן הוא 19 באוקטובר, לרוב תאריכי הלידה של הדמויות אינם מוצגים.
משפחתו ודמויות הקשורות אליו

סטן הוא בנם של רנדי ושרון מארש, יש לו אחות גדולה בשם שלי, סבא בשם מרווין ודוד בשם ג'ימבו.
משפחתו ודמויות הקשורות אליו > הוריו

אביו של סטן, רנדי, הוא הגאולוג המאייש את תחנת חיזוי רעידות האדמה של סאות' פארק. רנדי הוא אב אמריקאי טיפוסי, קצת היפוכנדר, נוטה להיסחף עם ההמון, ליצור ולהיסחף בפאניקה הציבורית, ולנאום בפאתוס לבנו. עם זאת נראה כי היחסים ביניהם אינם כה טיפוסיים – לרוב סטן הוא קול ההיגיון והתבונה ורנדי הוא הרגשני והאי-רציונלי. לא פעם סטן נאלץ להתמודד עם מגרעות אביו לבדו; כשהרגלי השתייה של רנדי התדרדרו לאלכוהוליזם היה זה סטן אשר הציל את אביו הן מנפילה אל הטיפה המרה והן לפניה לעזרה לא רציונלית בחיק הדת. נראה כי סטן גאה באביו ויחד עם זאת הוא מתבייש בו, לאחר שהובך על ידיו לא מעט.
אמו של סטן, שרון, היא מזכירה במשרד המנתח הפלסטי של סאות' פארק. יחסיהם של רנדי ושרון ידעו עליות ומורדות ובנקודה מסוימת השניים אף התגרשו ושרון עברה לגור עם גבר אחר. עם זאת, השניים השלימו ואף חזרו זה לזה.
משפחתו ודמויות הקשורות אליו > אחותו

שלי, אחותו הגדולה של סטן, בת 13, מאובזרת בגשר לשיניים ורסן ולרוב בעלת מזג עצבני והפכפך. שלי, נוהגת להתעלל בסטן ולהרביץ לו והיחסים ביניהם נוטים לשנאה הדדית בדרך כלל. אולם כאשר סטן מבקש את עזרתה בפרק "Pre-School" בו הוא מפחד שילד אחר יכה אותו כי הלשין עליו למורה שלא בצדק, שלי מרגיעה אותו ומבטיחה לעזור לו אם יתוודה למורה על מעשיו.
משפחתו ודמויות הקשורות אליו > סבו

סבו של סטן ואביו של רנדי, מרווין, הוא איש זקן, תשוש, סנילי ומתנייד על כסא גלגלים ממונע. נוהג לרוב לכנות את סטן בשם "בילי", ככל הנראה עקב זכרונו המטושטש. בעל משאלת מוות תמידית ומנסה לגרום לסטן להרוג אותו בהמתת חסד. לרוב מרווין יופיע בפרקים העוסקים בנושאים הקשורים לגיל הזהב – המתות חסד, בתי אבות, שלילת רישיון למבוגרים וכו'.
משפחתו ודמויות הקשורות אליו > ג'ימבו ונד

ג'ימבו הוא אחיו למחצה של רנדי ודודו של סטן. הוא תמיד מלווה בנד, חבר קרבות ותיק ממלחמת וייטנאם. השניים נפגשו בווייטנאם כשג'ימבו שירת כטייס ונד היה חייל חי"ר שאיבד את ידו מרימון יד. ג'ימבו ונד מהווים כעין דמויות סטריאוטיפיות של תושבי דרום-מרכז ארצות-הברית – אינם חכמים במיוחד, חובבי בירה, נשק והתיקון השני, שונאי דמוקרטים וליברלים (אף על פי שבניגוד לסטריאוטיפ, השניים מתעבים גזענות ואנטישמיות). השניים יוצאים למסעות ציד רבים וצדים חיות בסכנת הכחדה באמצעות כלי נשק מגוונים – מאקדחים ועד משגרי טילים. הפרקים בהם ג'ימבו ונד מופיעים עוסקים לרוב בטראומת וייטנאם על החברה האמריקאית או בסאטירה על הנגישות הרבה לכלי נשק.
משפחתו ודמויות הקשורות אליו > חיות מחמד

לסטן כלב הומוסקסואל בשם ספארקי (מדובב על ידי ג'ורג' קלוני) ודג זהב מרושע שרוצח אנשים, שהופיע למעשה רק פעם אחת בעונה השנייה בפרק לליל כל הקדושים ששודר ב-28 באוקטובר 1998.
משפחת מארש – רנדי בראש השולחן ואחריו (לפי כיוון השעון) שרון, סבא מרווין, סטן ושלי.
מתוך הפרק "הצפרדע המקסיקנית הבוהה": ג'ימבו (משמאל) ונד
סטרומה (נהר)

| --- | --- |
שפך הנהר ביוון
שפך הנהר ביוון
 מידע כללי
 אורך:  408 ק"מ
 ספיקה ממוצעת:  76.2 מ"ק לשנייה
 אגן ניקוז:  17,300 קמ"ר 
 מוצא:  הרי ויטושה
 גובה מוצא הנהר:  2,180 מטרים
 יובלים:  Angitis, Rilska River, Kopriven, Dzherman, Eleshnica river, Vlahina reka, Lebnitsa, Gradevska reka, Sandanska Bistritsa, Melnishka reka, Treklyano River, Dragovištica, Sovolyanska Bistritsa, Bistritsa, סטרומיצה, Svetlya, Arkata, Pirinska Bistritsa, בפסקה זו 10 רשומות נוספות שטרם תורגמו 
 שפך:  מפרץ סטרימונאס 
 מדינות באגן הניקוז:  בולגריה בולגריה יוון יוון
 מהלכו של נהר סטרומה בבולגריה וביוון (מצוין בצבע אדום)
 מהלכו של נהר סטרומה בבולגריה וביוון (מצוין בצבע אדום)
 
סטרומה (בבולגרית: Струма, ביוונית: Στρυμόνας - "סְטְרימוֹנַס"), הוא נהר הזורם בבולגריה ויוון. הוא מתחיל ברכס הר ויטושה מדרום לסופיה, בגובה 2180 מטר. בתחילה הוא זורם מערבה ולאחר מכן מתעקל וזורם דרומה ברכס הרי פירין, במקביל לגבול עם מקדוניה, חוצה את הגבול עם יוון ונשפך לים האגאי.
אורכו 408 ק"מ, מתוכם 290 ק"מ בתוך בולגריה והשאר ביוון. הוא הנהר החמישי מבחינת אורכו בבולגריה.
מקור שמו של הנהר במילה התרקית "סטרימון" שפירושה - זרם. אוניית המעפילים סטרומה נקראה על שם נהר זה.
סורת א-צף

| --- | --- |

עמוד מהקוראן המציג חלק מסורת א-צף
 שם מתורגם:  סורת שורות שורות
 מספר הסורה:  61
 מספר פסוקים:  14
 מיקום:  אל מדינה
 ויקיטקסט:  סורת א-צף (תרגום רקנדורף)
 → סורת אל-ממתחנהסורת אל-ג'מעה ←
סורת א-צף (בערבית: سورة الصف, "המערכה" או "הערוכים בשורות") היא הסורה ה-61 בקוראן.
היא מונה 14 פסוקים, ושמה נגזר מפסוק 4.
תוכן הסורה

פסוק 1 מצהיר כי כל היקום מהלל ומשבח את אללה. פסוקים 2–4 מוקיעים את האנשים שלא עומדים בהתחייבויותיהם והבטחותיהם. פסוקים 5–9 מגנים את האנשים שלא עזרו לנביאים שלכאורה נשלחו לעם שלהם. פסוקים 10–13 עוסקים בנושא הג'יהאד. פסוק 14 מדבר על ישוע ושליחיו.
הערות שוליים

↑  הקוראן / אלמוני/ת / צבי חיים הרמן רקנדורף - פרויקט בן־יהודה, באתר benyehuda.org
↑  hebrew quran
↑  TheLastDialogue, Surah As Saff Summary, The Last Dialogue, ‏7 במרץ 2019 (באנגלית)
↑  Sura al-Saff, WikiShia (באנגלית)
| 0 | 1 | 2 |
| --- | --- | --- |
| הסורה הקודמת: סורת אל-מומתחנה | הקוראן | הסורה הבאה: סורת אל-ג'ומועה |
| הסורה הקודמת: סורת אל-מומתחנה | סורה 61 | הסורה הבאה: סורת אל-ג'ומועה |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  NLI: 987010327357405171  LCCN: n2011033043  SUDOC: 241156653  TDVİA: saf-suresi  VIAF: 181224291   WorldCat (עם VIAF): 181224291
עבדאללה רדיף

עבדאללה האדי רדיף (בערבית: عبد الله هادي رديف בתעתיק: עבד אללה האדי רדיף; נולד ב-21 בינואר 2003 בערב הסעודית) הוא כדורגלן סעודי המשחק בעמדת החלוץ בקבוצת א-תעאוון מליגת העל הסעודית, בהשאלה מאל-הילאל, ובנבחרת ערב הסעודית.
קריירת מועדונים

רדיף גדל במחלקת הנוער של אל-הילאל. ב-30 בספטמבר 2021 ערך את הופעת הבכורה שלו בקבוצה הבוגרת של המועדון, בתיקו 1-1 נגד אל-חזם במסגרת המחזור השביעי בליגת העל הסעודית לעונת 2021/2022. בסך הכל ערך שתי הופעות ליגה בעונה זו, בה זכתה אל-הילאל באליפות ערב הסעודית.
ב-31 באוגוסט 2022 הושאל רדיף למשך עונה אחת לא-תעאוון מליגת העל הסעודית. ב-6 באוקטובר ערך את הופעת הבכורה שלו במועדון, בניצחון 2-0 על אל-וחדה במסגרת המחזור השישי בליגה לעונת 2022/2023. במשחק זה הבקיע את שער הבכורה שלו במועדון.
קריירה בינלאומית

ב-1 בדצמבר 2021 ערך רדיף את הופעת הבכורה שלו בנבחרת ערב הסעודית, בהפסד 1-0 לנבחרת ירדן במסגרת שלב הבתים של הגביע הערבי 2021. בשנת 2022 זכה עם נבחרת ערב הסעודית עד גיל 23 בטורניר גביע אסיה עד גיל 23.
נכלל בסגל נבחרת ערב הסעודית לטורניר גביע אסיה 2023.
תארים

אליפות ערב הסעודית (1): 2021/2022
הגביע הערבי עד גיל 20 (2): 2021, 2022
גביע אסיה עד גיל 23 (1): 2022
הערות שוליים

↑  مانشيني يعلن قائمة الأخضر المشاركة في كأس آسيا 2023 באתר הרשמי של התאחדות הכדורגל הסעודית, 2 בינואר 2024 (בערבית)
| נבחרת ערב הסעודית – גביע אסיה בכדורגל 2023 |
| --- | --- | --- |
|  1 אל-עקידי •  2 א-סקור •  3 א-סלולי •  4 לאג'אמי •  5 אל-בולייהי •  6 ע. אל-מוואלד •  7 עלי •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 כאדש •  14 אל-חסן • 15 אל-ח'ייברי • 16 א-נג'עי • 17 תמבכתי • 18 גריב • 19 פ. אל-מוואלד • 20 רדיף • 21 א-נג'אר • 22 אל-כסאר • 23 כנו • 24 נ. א-דאווסרי • 25 יחיא • 26 אל-גאמדי • מאמן: מאנצ'יני |  1 אל-עקידי •  2 א-סקור •  3 א-סלולי •  4 לאג'אמי •  5 אל-בולייהי •  6 ע. אל-מוואלד •  7 עלי •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 כאדש •  14 אל-חסן • 15 אל-ח'ייברי • 16 א-נג'עי • 17 תמבכתי • 18 גריב • 19 פ. אל-מוואלד • 20 רדיף • 21 א-נג'אר • 22 אל-כסאר • 23 כנו • 24 נ. א-דאווסרי • 25 יחיא • 26 אל-גאמדי • מאמן: מאנצ'יני | ערב הסעודית |
סאן (כפר)

סאן (בהונגרית: Szany) הוא כפר גדול במחוז גיור-מושון-שופרון, שבמערב הונגריה.
יהודי סאן

עדויות ליהודים בכפר קיימות מסוף המאה ה-18. בתחילת המאה ה-19 היוותה הקהילה חלק מקהילת פאפא ובשנת 1850 נוסדה כקהילה עצמאית והוקמו בה בית כנסת, בית עלמין ומקווה. בשנת 1930 חיו בקהילה 37 יהודים, ובמפקד קהילות הונגריה שנערך ב-1944 נכתב כי חיים בקהילה 51 יהודים, ללא רב.
במאי 1944, כחודשיים לאחר כניסת הצבא הגרמני להונגריה, הועברו היהודים בכפר לגטו שהוקם בצ'ורנה ומשם לאחר מספר ימים לשופרון. משם שולחו יחד עם שאר יהודי האזור למחנה ההשמדה אושוויץ.
לאחר המלחמה חזרו לכפר 12 ניצולים שעזבו את המקום תוך זמן קצר. בניין בית הכנסת נמכר ונהרס.
| שנה | מספר היהודים בעיר | כלל האוכלוסייה |
| --- | --- | --- |
| 1840 | 8 |  |
| 1880 | 66 | 2,852 |
| 1910 | 34 |  |
| 1920 | 27 |  |
| 1930 | 37 |  |
| 1941 | 57 | 3,385 |
לקריאה נוספת

פנקס הקהילות הונגריה, עמ' 402–403
סאן, בתוך: שלמה שפיצר, קהילות הונגריה: הקהילות החרדיות בהונגריה – תש"ד, ירושלים: מכון ירושלים, תשס"ט, עמ' 286 (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944).
הערות שוליים

↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת צ'ורנה |
| --- | --- | --- |
| יישובים | צ'ורנה • אצ'לג • באגיוגסובאט • ברבץ' • בודונהיי • בוגיוסלו • בשארקאן • צקוהאזה • דר • אגייד • פאראד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד  • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סאן • סיל • סילשארקאן • טארנוקרטי • ז'בהאזה • ואג |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
סורת א-רום

| --- | --- |

 שם מתורגם:  סורת בני ביזנטיון
 מספר הסורה:  30
 מספר פסוקים:  60
 מיקום:  מכה
 ויקיטקסט:  סורת א-רום (תרגום רקנדורף)
 → סורת אל-ענכבותסורת לוקמאן ←
סורת א-רום (בערבית: سورة الروم, בתרגום: פרשת הרומאים). הנה הסורה ה-30 במניין הסורות בקוראן.
שם

שם הסורה הנה א-רום דהיינו הרומיים נגזרת משמה המקורי של האימפריה הביזנטית, היא האימפריה הרומית המזרחית, שבמלחמתה עוסקת הסורה.
חלק מהחוקרים שתרגמו את הקוראן לשפות שונות, בחרו לתרגם את שם הסורה ל"ביזנטיון" או "סורת היוונים" שכן האימפריה הביזנטית, הייתה באופייה הרבה יותר יוונית מאשר רומית.
תוכן

הסורה עוסקת בעיקר במאבקי הרומיים (האימפריה הביזנטית), כנגד האימפריה הפרסית (האימפריה הסאסאנית), לאורך מלחמות פרס-ביזנטיון בין 600 לספירה עד שנת 614, ועל תמיכתם של הערבים-הפגנים שבמכה באימפריה הפרסית.
סגנון

על-פי המסורת המוסלמית, הסורה הורדה במכה, אך בניגוד למרבית הסורות שירדו במכה שאופיים הוא קצר-ופיוטי, סורת א-רום הנה אחת מהסורות הארוכות שירדו במכה ואורכה 60 פסוקים (איאת).
סטן מורטנסן

סטנלי הארדינג מורטנסן (באנגלית: Stanley Harding Mortensen; 26 במאי 1921 – 22 במאי 1991) היה כדורגלן ומאמן אנגלי, ששיחק בעמדת החלוץ.
מורטנסן היה כובש שערים מחונן ששיחק לאורך רוב הקריירה בקבוצת בלקפול ובנבחרת אנגליה. מורטנסן זכור בעיקר ככובש השלושער הראשון, והיחיד עד כה, בגמר גביע ה-FA באצטדיון ומבלי, הכובש הראשון לזכות אנגליה בטורניר מוקדמות מונדיאל, וכובש שער הבכורה של אנגליה בתולדות המונדיאלים, כאשר כבש את שערה הראשון של הנבחרת בטורניר הבכורה שלה, מונדיאל 1950.
קריירת משחק > תקופת מלחמת העולם השנייה

מורטנסן החל את קריירת המשחק בגיל מאוחר יחסית, וזאת בעקבות התגייסותו בשנת 1939, עם פרוץ מלחמת העולם השנייה, כמפעיל אלחוט בחיל האוויר המלכותי. הוא נפצע כאשר מטוסו התרסק, והיה הניצול היחיד באותה ההתרסקות. הוא הצטרף לבלקפול בשנת 1941, אך בזמן שירותו בסקוטלנד רשם מספר הופעות לא רשמיות במדיה של אברדין, ואף שיחק כשחקן אורח בארסנל, במדיה כבש 25 שערים ב-19 הופעות בלבד.
באותן השנים נכלל מורטנסן בסגל נבחרת אנגליה. ב-25 בספטמבר 1943, במהלך משחק מול ויילס, נפצע אייוור פאוול הוולשי, ומורטנסן נכנס לשחק בשורות היריבה במקומו. המהלך הפתיע את 80 אלף הצופים באצטדיון, וכן חלק מהעיתונאים והשחקנים על המגרש שלא ידעו על הצעד ולא זיהו את מורטנסן עד לחלק השני של המשחק, כאשר חלקם חשבו כי פאוול חזר למגרש. אנגליה ניצחה בסיום בתוצאה 3–8.
קריירת משחק > לאחר המלחמה

מורטנסן היה לאחד מהכובשים הגדולים בתולדות בלקפול, עם 197 שערי ליגה ב-317 הופעות. כמו כן, רשם הצלחה מיוחדת גם במסגרת גביע ה-FA, כאשר בין 1945 ל-1950 כבש ב-12 משחקים רצופים במסגרת הגביע, כולל שערה השני של בלקפול בהפסד 2–4 למנצ'סטר יונייטד בגמר הגביע בעונת 1947/1948.
בעונת 1950/1951 היה מורטנסן למלך השערים של הליגה האנגלית, עם שלושים שערי ליגה שסייעו לקבוצתו לסיים במקום השלישי בטבלה. בנוסף, העפיל עמה בפעם השנייה בקריירה לגמר הגביע, אך שוב לא הצליח לסייע לקבוצתו לזכות בתואר, כאשר בלקפול נוצחה 0–2 על ידי ניוקאסל יונייטד. שנתיים לאחר מכן, באחת מהופעותיו הזכורות בקריירה, הוביל מורטנסן את בלקפול לזכייה בגביע האנגלי לעונת 1952/1953. במשחק הגמר פגשה בלקפול את בולטון וונדררס. המשחק זכה לכינוי הגמר של מתיוס, בעקבות הופעתו המרשימה של סטנלי מתיוס, אך הכובש המצטיין במשחק היה מורטנסן, שהיה הראשון לכבוש שלושער בגמר הגביע האנגלי באצטדיון ומבלי, והיחיד עד כה. במשחק הגמר הדרמטי עלתה בולטון ליתרון לאחר שתי דקות, אך מורטנסן איזן. בהמשך עלתה בולטון ליתרון 1–3, אך מורטנסן הוסיף שני שערים, כולל שער דקה לסיום, וקבע שוויון 3-3. בלקפול כבשה שער נוסף בתוך תוספת הזמן, וזכתה בגביע האנגלי הראשון בתולדותיה.
מורטנסן המשיך לשחק בבלקפול עד לסיום 1954/1955. הוא מחזיק בהישג מרשים, כאשר סיים בראש טבלת מלך שערי הקבוצה בכל עונה במשך עשר עונות רצופות, החל בסיומה של מלחמת העולם השנייה ועד לסיום דרכו בקבוצה.
מורטנסן בן ה-34 עבר לקראת עונת 1955/1956 להאל סיטי בליגת המשנה, אך הקבוצה סיימה אחרונה בטבלה וירדה לליגה השלישית. הוא המשיך לשחק במדיה עונה נוספת בליגה השלישית, וממנה עבר לסאות'פורט, גם היא מאותה הליגה.
בסיום עונת 1957/1958 הודיע מורטנסן כי יפרוש ממשחק פעיל בתום העונה, בגיל 37, בעקבות פציעות חוזרות בברך. עם זאת, במרוצת ארבע השנים הבאות הוא המשיך לשחק בקבוצות חובבים.
קריירת משחק > נבחרת אנגליה

מורטנסן ערך את הופעת הבכורה שלו בנבחרת אנגליה אחרי מלחמת העולם השנייה. ב-25 במאי 1947, ימים ספורים לאחר יום הולדתו ה-26, ערך מורטנסן בכורה בנבחרת של וולטר וינטרבוטום במשחק ידידות מול פורטוגל. הוא כבש את שער הבכורה שלו כבר בדקה הראשונה, והדהים עם רביעייה בהופעת הבכורה שלו בדרך לניצחון 0–10. הוא כבש גם בשני משחקיו הבאים במדי אנגליה, ופעמיים נוספות כבש שלושער, בניצחון 2–4 על שוודיה במשחק ידידות בנובמבר 1947, ושלושער בניצחון 2–6 על צפון אירלנד במסגרת אליפות הבית הבריטית באוקטובר 1948.
אנגליה, שלא הייתה חברה בפיפ"א ולכן לא השתתפה בטורנירי המונדיאל טרם מלחמת העולם, רשמה הופעה ראשונה במוקדמות מונדיאל 1950. משחקי אליפות הבית הבריטית 1949/1950 שימשו גם כבית בטורניר המוקדמות, ומורטנסן, שכבש את השער הראשון בניצחון 1–4 על ויילס בקארדיף ב-15 באוקטובר 1949, היה לכובש הראשון בתולדות אנגליה במוקדמות המונדיאל.
לאחר שסיימה בפסגת הבית במאזן מושלם של שלושה ניצחונות, העפילה אנגליה למונדיאל 1950 בברזיל. במשחקה הראשון בתולדות המונדיאלים, ניצחה אנגליה 0–2 את צ'ילה. מורטנסן, שכבש את השער הראשון במשחק, היה לכובש הראשון בתולדות אנגליה במשחקיה בגביע העולם. הוא שותף גם בצמד ההפסדים, 1-0 לארצות הברית ולספרד, שסיימו את דרכה של אנגליה כבר בתום שלב הבתים.
ב-25 בנובמבר 1953 ערך מורטנסן את הופעתו האחרונה במדי אנגליה, כאשר כבש שער אחד בתבוסה 3–6 להונגריה במשחק ידידות. בסך הכול רשם מורטנסן 25 הופעות במדי אנגליה, בהן כבש 23 שערים, ממוצע של 0.92 שערים למשחק.
לאחר הפרישה

בפברואר 1967, בשלהי עונת 1966/1967 וכחמש שנים לאחר פרישתו הרשמית ממשחק, נקרא מורטנסן להחליף את חברו לשעבר בבלקפול, רון סוארט, שפוטר מתפקידו בעקבות נפילתה של בלקפול לתחתית הטבלה. מורטנסן לא הצליח, בחודשים הספורים עד לתום העונה, לשנות את גורלה של בלקפול, שירדה לליגת המשנה. שם, בעונת 1967/1968, הוביל את בלקפול לעונה צמודה בצמרת עם איפסוויץ' טאון ועם קווינס פארק ריינג'רס. איפסוויץ' סיימה ראשונה, בפער נקודה בלבד מהשתיים האחרות. באותה התקופה, כאשר היה שוויון בנקודות, קבע יחס השערים (ולא פער השערים) את המיקום בטבלה. ק.פ.ר. סיימה את העונה עם יחס שערים של 1.86, בעוד בלקפול סיימה עם יחס שערים של 1.65 ונותרה בליגת המשנה. עונה לאחר מכן, לא הצליחה בלקפול להתמודד בצמרת הגבוהה, וסיימה שמינית בלבד. על אף ההערכה ההדדית בין המועדון למורטנסן, הוא פוטר מתפקידו בתום העונה.
ב-20 באוקטובר 1983, בישיבת ההנהלה השנתית של בלקפול, נבחר מורטנסן לסגן נשיא המועדון. ב-18 בנובמבר 1989 נפגשו בלקפול ובולטון וונדררס בסיבוב הראשון של הגביע האנגלי באותה העונה. זכר למפגש הגמר בין המועדונים ב-1953, נבחר מורטנסן להוביל את שחקני בלקפול לכר הדשא בבלומפילד רואד. את הקבוצה היריבה הוביל נאט לופטהאוס, שכבש לזכות בולטון את השער הראשון באותו הגמר, 36 שנים קודם לכן. 12 ימים אחר כך, נערך אירוע מיוחד לכבודו של מורטנסן לציון יובל להצטרפותו לבלקפול, בנוכחותם של שחקני עבר רבים של המועדון.
לאחר הפרישה > מותו ומורשתו

ב-22 במאי 1991, ארבעה ימים בלבד לפני יום הולדתו השבעים, הלך מורטנסן לעולמו. הלווייתו נערכה בעיר בלקפול. באופן סמלי, באותו היום בו הלך לעולמו, הבטיחה בלקפול את הגעתה לאצטדיון ומבלי לראשונה מאז הגמר ב-1953, כאשר העפילו לגמר פלייאוף ההעפלה לליגה השלישית.
בשנת 2003 נכנס מורטנסן להיכל התהילה של הכדורגל האנגלי, כהוקרה על כישוריו והישגיו.
ב-23 באוגוסט 2005, נחשף פסל בדמותו של מורטנסן בכניסה ליציע הצפוני החדש בבלומפילד רואד, שגם נקרא מאז על שמו של מורטנסן. הפסל נחשף על ידי אלמנתו של מורטנסן, ג'ין, וחברו לשעבר בבלקפול, ג'ימי ארמפילד.
תארים

גביע ה-FA‏: 1952/53
מלך השערים של הליגה האנגלית: 1950/51
סטטיסטיקות > נבחרת לאומית

| נבחרת אנגליה> שנה | נבחרת אנגליה> הופעות | נבחרת אנגליה> שערים |
| --- | --- | --- |
| 1947 | 5 | 9 |
| 1948 | 4 | 5 |
| 1949 | 6 | 3 |
| 1950 | 6 | 3 |
| 1951 | 2 | 1 |
1953: 2
| סה"כ | 25 | 23 |